**Federasyon pou Timoun ki gen Bezwen Espesyal (Federation for Children with Special Needs, FCSN) Konferans Anyèl Vizyon yon Kominote (Annual Visions of Community Conference, VOC)**

Otè a se Jack Witkowski, Paran/EIPLP

Ane sa a se te premye fwa mwen te patisipe nan Federasyon Timoun pou Bezwen Espesyal – Konferans Vizyon yon Kominote. Mwen te eksite pou patisipe nonsèlman paske sa te fè m kite kay la (mwen yon papa ki pa travay pou okipe timoun mwen lakay la), men mwen te reyisi jwenn enfòmasyon ki ka ede m defann ka pitit gason mwen ki gen 4tran. Lòt pitit mwen ki gen 21 mwa te reveye mwen espesyalman bonè pou li te ka asire li ke kè m ta grenn lè li pa nan kay la pandan jounen an. Apresa, mwen te soti pou kontre ak manman epi moun ki okipe timoun ki te jwaye e enèjik nan bis la, pandan nou t ap prale Boston.

Nou te gen 2 panelis fantastik pou demae maten an, Pam Nourse, Direktris Egzekitiv FCSN la, ak Maximo Pimentel. Pam te bay yon prezantasyon enèjik sou pasyon li resanti pou travay li ak pèspektiv la pou FCSN lan. Maximo, sepandan, se li ki te fè pi gwo enpak la grasa prezantasyon pisant li sou chemen li atravè pwosesis edikasyon an ak jan se yon konba difisil sa ka tounen pou elèv k ap fè pledwaye pou tè pa yo.

Pandan sesyon travay an gwoup yo, mwen te gen posibilite pou konprann sa timoun ak adilt rsanti lè yo gen twòp estimilasyon sansoryèl. Mwen te reyisi konprann pi byen kounye a pèspektiv pitit mwen an nan sa ki gen pou wè ak difikilte nan konpetans sosyal. Epitou mwen te vin aprann ke sa ka yon konba san rete pou travay ak IEP epi pou jwenn sa pitit ou an bezwen, emnmsi gen pwogrè k ap fèt.

Menmsi konba ak difikilte nou konfwonte antanke paran gendwa diferan pou chak moun, nou pa pou kont nou epi ansanm nou kapab vanse kanmenm pou jwenn yon lavni miyò.